Քիմեռիկա

աջից|300x300փքս
**Քիմեռիկա, անգլերեն՝ Chimerica**, Նայլ Ֆերգյուսոնի և Մորից Շուլարիքի կողմից  ստեղծված նորաբանություն՝ նեոլոգիզմ և հիբրիդային բառ, որը բնորոշում է Չինաստանի և Միացյալ Նահանգների սիմբիոզային հարաբերությունները՝ ակնարկելով նաև առասպելական քիմեռին։ Սույն տերմինը հիմնականում վերաբերում է տնտեսությանը, սակայն պարունակում է նաև քաղաքական տարր։

## Ծագում
Պատմաբան Նայլ Ֆերգյուսոնը և տնտեսագետ Մորից Շուլարիկն տերմինն ստեղծել են 2006 թվականի վերջին՝ պնդելով, որ չինացիների կատարած խնայողությունները և ամերիկացիների գերծախսերը հանգեցրել են հարստության ստեղծման մի անհավատալի ժամանակաշրջանի, որը նպաստել է 2007-08 թվականների ֆինանսական ճգնաժամին։ Տարիներ շարունակ Չինաստանը կուտակում էր մեծ արժութային պահուստներ և դրանք ուղղում դեպի ԱՄՆ պետական արժեթղթեր, որոնք արհեստականորեն ցածր էին պահում անվանական և իրական երկարաժամկետ տոկոսադրույքները Միացյալ Նահանգներում։ Ֆերգյուսոնը բնորոշում է Chimerica-ն որպես մի տնտեսություն, որը «կազմում է աշխարհի ցամաքի մոտ 13 տոկոսը, նրա բնակչության մեկ քառորդը, համախառն ներքին արդյունքի մոտ մեկ երրորդը և վերջին վեց տարիների համաշխարհային տնտեսական աճի կեսից ավելին»։ Նա ենթադրում է, որ Chimerica-ն կարող է ավարտվել, եթե Չինաստանը անջատվի Միացյալ Նահանգներից՝ իր հետ բերելով գլոբալ ուժի փոփոխություն և թույլ տալով Չինաստանին «հետազոտել համաշխարհային ազդեցության այլ ոլորտներ՝ Շանհայի համագործակցության կազմակերպությունից, որի անդամ է նաև Ռուսաստանը։, իր սեփական ոչ պաշտոնական նորածին կայսրությանը ապրանքներով հարուստ Աֆրիկայում»։

Ամերիկյան պարտքի կուտակումը, որը գնահատվել է ավելի քան 800 միլիարդ դոլար, վկայում է այն մասին, որ երկու ժողովուրդները սկզբունքորեն կապված են. երկու երկրների միջև տարածված տնտեսական սիմբիոզը հուշում է, որ տարանջատումը կվնասի երկու երկրներին և աղետալի կլինի համաշխարհային տնտեսության համար:: Այս ինտեգրումը չափելու միջոցներից մեկն էլ &#x5D; ** &#x5B; առևտրի դեֆիցիտն է։ Չինաստանի հետ ԱՄՆ-ի առևտրային դեֆիցիտը 2011 թվականին կազմել է 295 միլիարդ դոլար, ինչը նշանակում է, որ ԱՄՆ-ն Չինաստանից ներմուծել է ավելի շատ ապրանքներ ու ծառայություններ, քան արտահանել է Չինաստան։ Տնտեսական քաղաքականության ինստիտուտը հաշվարկել է, որ 2001-ից 2011 թվականներին ԱՄՆ-ում 2,7 միլիոն աշխատատեղ է կորսվել Չինաստանի պատճառով։

Chimerica-ի գաղափարը աչքի է զարնում Ֆերգյուսոնի 2008 թվականի գրքում և դրա հիման վրա նկարահանված *«Փողի վերելքը»* վավերագրական հեռուստատեսային ֆիլմում, որը ներկայացնում է փողի, վարկի և բանկային գործունեության պատմությունը։

Chimerica-ի հայեցակարգը դուրս է մղել  *Nichibei*-ին՝ ճապոնա-ամերիկյան տնտեսական մոդելին ու հարաբերություններին, որ գոյություն են ունեցել 20-րդ դարի երկրորդ կեսին։

2020 թվականին Ֆերգյուսոնը հայտարարեց համաշխարհային ֆինանսական ճգնաժամի պատճառով Քիմեռիկայի անկման ու երկրորդ սառը պատերազմի սկսվելու մասին և դրա պատասխանատվությունը դրեց Չինաստանի իշխանությունների վրա։ Այդ տնտեսագետի կարծիքով՝ 2016 թվականին «ամերիկացիների միջին դասի՝ Թրամփի օգտին քվեարկելը մասամբ այն բանի հետևանքով էր, որ ինտեգրման ու գլոբալացման փոխհատուցումը համաչափ չէր։ Քիմեռիկայի տնտեսական օգուտները անհամաչափորեն բաժին հասան Չինաստանին, իսկ դրա ծախսերը անհամաչափորեն կրեց ամերիկյան բանվոր դասակարգը, և ամերիկացիների համար ակնհայտ դարձավ, որ իրենց ընտրած առաջնորդները պարզապես ստնձնել են մի նոր գերտերության ծնվելուն օգնողի դերը, գերտերություն, որը հավակնում է համաշխարհային տիրապետման և ավելի ահեղ է, քան  Խորհրդային Միությունը, քանզի տնտեսապես ավելի ուժեղ է ԽՍՀՄ-ից։ Միաժամանակ՝ ռուս վերլուծաբանները ընդգծեցին, որ երկրորդ սառը պատերազմը, ի հակադրություն առաջինի, հիմնվելու է ոչ թե գաղափարախոսական, այլ մշակութային տարբերությունների վրա:.

## Տես նաև
* Ալան Մ. Թեյլորի համագործակցությունը Մորից Շուլարիքի հետ
* Բրետտոն Վուդս II
* Չինդիա
* Համաշխարհային խնայողություն
* Երկուսի խումբ
* Մորից Շուլարիկը գերմաներեն Վիքիպեդիայում
* Չին-ամերիկյան հարաբերություններ
* Chimerica, պիես

## Ծանոթագրություններ

Կատեգորիա:2008 տնտեսությունում
Կատեգորիա:ԱՄՆ-ի արտաքին քաղաքականություն
Կատեգորիա:ԱՄՆ-ի տնտեսություն
Կատեգորիա:Ամերիկա-չինական հարաբերություններ
Կատեգորիա:Միջազգային ֆինանսական հարաբերություններ
Կատեգորիա:Նորաբանություններ
Կատեգորիա:Չինաստանի արտաքին քաղաքականություն
Կատեգորիա:Չինաստանի տնտեսություն
Կատեգորիա:Տնտեսական աշխարհագրություն